
		                                                                                     St-396/2025-55

REPUBLIKA HRVATSKA 				          		            
TRGOVAČKI SUD U PAZINU					           
52000 Pazin, Dršćevka 1
 										     St-396/2025-55


Z A P I S N I K
od 8. listopada 2026.
Sastavljen kod Trgovačkog suda u Pazinu o skupštini vjerovnika, 
u stečajnom postupku nad dužnikom 
SEA ROW d.o.o. u stečaju, Pula, Ulica Ljudevita Posavskog 2, OIB: 02334719437


OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka


Početak u 12:30 sati.


Ročište je javno.


Utvrđuje se da su pristupili:
- stečajni upravitelj Ivan Mršić, na daljinu
- za vjerovnika INTERNATIONAL BUSINESS CONSULTING d.o.o., zakonska 
  zastupnica Lucijana Lozančić i pun. Aleksandar Puh, oboje na daljinu
- za vjerovnika EOS MATRIX d.o.o., pun. Sonja Šoštar, odvjetnica u Samoboru, na 
  daljinu


	Utvrđuje se da je za ovo ročište poziv vjerovnicima istaknut na e-Oglasnoj ploči suda dana 15. rujna 2026.

	Sutkinja utvrđuje Dnevni red kako je određen zaključkom od 15. rujna 2026.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           

	Dnevni red današnje Skupštine vjerovnika je:
1.	Izvješće stečajnog upravitelja o tijeku stečajnog postupka i stanju stečajne mase.
2.	Davanje suglasnosti stečajnom upravitelju za izdavanje punomoći odvjetniku za zastupanje u pravnoj stvari utvrđenja osporene tražbine pred Trgovačkim sudom u Pazinu (tužitelj: INTERNATIONAL BUSINESS CONSULTING d.o.o., Mletačka 14, 52100 Pula, OIB: 67703157819).

Prelazi se na točku 1. dnevnog reda:

Stečajni upravitelj izjavljuje usmeno u bitnome kao i pisano. Ima saznanja da je angažiran odvjetnik u Republici Italiji radi utvrđivanja postojanja stečajne mase. Drugih informacija o tome za sada nema. Predloženo je sazivanje ove skupštine radi točke 2 dnevnog reda s obzirom da je vjerovnik INTERNATIONAL BUSINESS CONSULTING d.o.o. podnio tužbu sudu radi utvrđivanja osporene tražbine, u skladu sa uputom suda.

U vezi ove točke dnevnog reda nema upita.

Prelazi se na točku 2. dnevnog reda:

Na upit suda stečajni upravitelj izjavljuje da je u usmenom kontaktu sa odvjetnicima dobio informaciju da odvjetnici, ukoliko ih se angažira za zastupanje, očekuju da ih se plaća u skladu s tarifom, neovisno o uspjehu u sporu. Jedino je od odvjetnika Miladinovića dobio mail u kojem navodi da bi, ukoliko se njega opunomoći za zastupanje u parnici koju vjerovnik INTERNATIONAL BUSINESS CONSULTING d.o.o. vodi protiv stečajnog dužnika, naplatio svoje zastupanje tek ukoliko stečajni dužnik uspije u parnici i u tom slučaju bi za svaku njegovu pravnu radnju koja je potrebna za vođenje parnice naplatio po 15.000,00 eura.

Prijedlog je stečajnog upravitelja da se prihvati takva ponuda Tomija Miladinovića.

Pun. vjerovnika INTERNATIONAL BUSINESS CONSULTING d.o.o. izjavljuje da smatra kako ne bi trebalo angažirati odvjetnika Tomija Miladinovića za spomenuti spor zbog sukoba interesa jer on naime zastupa veći broj društava u kojima je ovlaštena osoba Karin Peruško, a ta su društva povezana. Također smatra da bi bilo poželjno ipak pribaviti više ponuda za zastupanje a ne samo tu jednu od Tomija Miladinovića.

Stečajni upravitelj pojašnjava da ukoliko dobije nalog da od više odvjetnika zatraži ponudu za zastupanje, imati će problem tome udovoljiti, jer je usmeno dobio odbijenice od odvjetnika kada je objasnio da bi se naplatiti mogli tek po uspješnom dovršetku parnice, te smatra da na takvu ponudu ne bi ni dobio pisani odgovor od odvjetnika.


Sutkinja donosi

R j e š e nj e

Za donošenje odluke o ovoj točki dnevnog reda, prethodno je zatraženo očitovanje stečajnog upravitelja koji se izjasnio da se vjerovniku INTERNATIONAL BUSINESS CONSULTING d.o.o. ne da pravo glasa, a vjerovnik EOS MATRIX d.o.o. po pun. se izjasnio da odluku o tome prepušta sudu, nakon čega se pravo glasa daje samo vjerovniku EOS MATRIX d.o.o.

Pun. vjerovnika EOS MATRIX d.o.o. donosi odluku da prije donošenja odluke o davanju punomoći nekom odvjetniku za zastupanje se stečajni upravitelj obvezuje pisano zatražiti još barem dvije ponude.


	S obzirom da se ročište održava na daljinu, prisutni potvrđuju da su tijek sastava zapisnika pratili putem zvučnika i putem ekrana na svojim računalima te da nemaju prigovora na sastav zapisnika koji neće potpisivati a objaviti će se na e-Oglasnoj ploči suda.


  Dovršeno u 13:02 sati.



       					       Sutkinja            	                 Stečajni upravitelj





    					   Zapisničarka	     	          Vjerovnici	







